36

ISIGIDIMI SAMAXOSA, MAY 1, 1888.

Ndifuna U-tata-—Elinye inenekazi lite lihamba esi- talateni lahlangana nentombazana ebudala bupakati kwe- minyaka emibini nemitatu, ihamba ilila. Libonakele lisikwa yimfesane yobufazi, laya kulomntwana lambamba ngesandla, lati yini uyangapi? Ite lentwanazana—“ Ndifuna u Tata Ngubani igama lika tata? “Ngu tata”—Utini umama wako ukumbiza utata? “ Uti ugutata.” Ihambe naye lentokazi elila ngakumbi lomntwana, iyambuza ukuba imfunela ntoni na utata? Ute, “ Ndimfunela ukumanga.” Lite lisatsho elinenekazi, gqi udade balomntwana, kanti ufuna yena, wasel’emtabata nge ngalo ehamba naye emgo- dusa. Kubonakala ukuba uyiso walomntwano ebe sandul- ukububa, kanti umntwaua akazi nte ngalonto. Ube nesiqelo sokumkaulela uyise xa abuyayo evela emsebenzini, aze ke amange uyiso bakuhlangana.

Kuba Balelani.—Kuko into eninzi yencwadi eziya kuba ngumbeko ngenxa yokuzala kwesi sanamhla *Isigidimi.* Sicela uxolo kubo ngo kungafakwa kwazo kule nyanga.

UVIWO LWE CAPE UNIVERSITY.

Kuluvuyo kuti ukuwanekela umzi ukupumelela kwemizi yase zimfundweni ezilunge nati bantsundu. Uviwo Iwalungo March odluleyo, Iwaye luntlobo mbini, olo lugqitile ngexabiso kolunye. Kolungentla ekutiwa yi *School Higher,* azibonakali kakulu i Seminari ezi sibalule zona, ngapandle kwe yase Kapa, i Zonnebloem College, ekutiwa ipumelise wamnye outsundu engoweshumi elinesi bini eluhlwini. Apa e Lovedale kwatunyelwa babini baza bapumelela bobabini. Amagama abo emi ngoluhlobo—

 61 James Weis ikaya avela kulo Paarl.

156 William Dower. „ „ „ Kokstad.

Bebonke abangenayo yayingama 232, abapumeleleyo babe li 197 kupela.

Kuviwo olungapantsi oluyi *School Elementary* bapantse ukuba ngama 900 abangenileyo kwapumelela 523, asilela amane amakulu. Kuti kwakutelekiswa ukuma kwe ndawo ngendawo kufunyanwe ukuba ngomqulu wenani elipumeleleyo i Lovedale isentloko nge 15, kulandele i Grey Institute e Bayi nge 13, ize ibe yenye ye College zase Rafu nge 10, kulandele ke urozo Iwezinye eziza mva. Kodwa ke i Seminari zabantsundu ezipumeze abafundi, nakuba bonke bengeyiyo imidaka, kufike kume ngoluhlobo—

 Uluhlu Lokuqala.

1 Ella Cook,

7 James Gray,

106 Wm. Kinsley,

123 Isaiah Mbele,

Lesseyton Institution, Queenstown.
Lovedale Institution.

Healdtown

ULUHLU LWESIBINI.

183

186

195

207

216

228

282

290

303

307

320

346

378

418

Healdtown
Lovedale

Henry Eagle, Lovedale Institution.

A. Sishuba,
Osia Dichaba,

Edward Dower,
Lintyi Nquka,
Jonathan Kivit,
Alfred Eagle,

Rhoda Brotherton „
Isaiah Mayeza, Healdtown

Titus Mbongwe,

Saul Solomon,
Joel Dotwana,
S. Dlengezela,
Samuel Kivit,

Lovedale „
Clarkebury „

St. John’s College, Umtata.
Lovedale Institution.

432 Elizabeth Badi, „ „

437 Candlish Koti, „ „

452 A. Geddes, „ ,,

487 S. A. Mahlentle, „ „

505 Elias Giwu, Clarkebury.

UMDLALO WE KARD.

Kuko mapepana apa abati ukuwabiza zi *Kard* adlalwa ngabelungu, ngokukodwa amagxagxa angamanxila, ezidlalela ezinkantini ikakulu. Sinosizi ukuva ukuba udodana lute ntywi kuzo ezidolopini. Kuvakala ukuba zidlalwa ikakulu

e Dayiman ngamadodana antsundu akowetu. Into abakangela kuyo abadlali bazo kukudlana. Into ke ekudliwana zona zimbini,—ikakulu yimali, notywala; ziko nezinye, kodwa ezi zeziyi ntloko.

Nokuba umntu ebengenxila uti akuzidlala ahendeke ade abe linxila—kuba uqala ngokuti masidlalele itshintshibili, kuye abizo i *beer* engqabalala, kamva abize ikengo utywala ke ; kamva abe lidlavu into esele iyinxunxu, inikiniki, into engatembisiyo ukuba yoze ibuye igoduke iye apo yavela kona. Kulo mdlalo kutiwana nxi igazi, na mandla, ne xesha.

Wogqweswa umntu kule “ igem,” abe kwezayo wogqwesa naye, kanti nakuleyo uyakutiwa nxi, abonakale ebeka kwese bankini; naleyo ayidliwe; tu ngoku iqinga, apelelwe.

Ungafika abadlali bezi kard bezindongela amehlo abo, kuba kaloku ubusuku obu akulalwa kuxutyushwana ngezi kard, kuba asiyiyo nento ukulibazisa.

Ngazwinye madodana akowetu, lomdlalo upantsi, mbi, unesono pakati,—esokumosha imali yako, amandla ako, ixesha lako ; ukufundisa ubunxila, ukulibala abazali bako ; ukufundise ukusishiya isimilo sobuntu.

Kuko izimbo ezingasivumiyo ukuba sizitabatele kwa wetu amasiko kwezi zinto zase Mlungwini, esiti sakulinga ukuxelisa abaninizo zisale. Zimbini eziyintloko. Eyokuqala butywala, ngoku kuza kungena umdlalo wezi kard. Wenna ke mfana ndini! Ungeva kutisiwa akuko ngozi ngumdlalo nje kodwa wobu “ jentilimani.” Weyela, yinqu ye ramba, noko ilusana olusembuna, lisaza kubuye lijike likulume.

“ YADA YAMLUNGISA.”

Itshilo enye indoda ngamini itile kwenye. Lomfo uteta lenteto komnye ubangwa yimfeketo yalendoda atsho kuyo, kuba isuke yafeketa ngenyoka, iluma, inengozi.

Kute ngamhla utile elinye inene latenga unkonka we ramba. Ute umtengi wamema amanye ukuba aze kuyibona lenyoka. Akuba efikile lamanene, uyivulele endlwaneni, yahambahamba pakati kwabantu inyoka, yasuka yayipata intloko. Bakala, bedu inxenye. “Ayikunenza nto,” utshilo umnini nyoka “ ndoyibamba ndiyisuse kuni.” Bate hayi iya kukuluma nawe. Ute “ Hayi, yoti yaku- ndiluma ndifunxe ubuhlungu obo ize ke ndingabinani.”

Ibonakele inyoka isiti xipu komnye yatsho apambana. Ugitshimile umniniyo wayiti xwi, bate besakangele lonto abanye, wasuka wafaka umnwe emlonyeni wayo ngabom. Imte xipu, yamyeka—wanxama ngokuti makamfimfite ubuhlungu obo bungekagabadeli; watsho mva sebugabadele. Inxenye igitshime egqireni, lagaleleka xa lilala umbete itshoba—bamsa kwelentonga. Bati ke abanye bakuyiva lombali “ Tshotsho uvile, yada yamlungisa.”

Isifundo seli bali sesi. Msa ukufeketa ngeramncwa nokuba lilipina; akuko bumbi ubom, londoloza lontwana unayo. Kuko iramb’iduna eliwadlule onke, babe bebaninzi abadlalisa ngalo betemba ukuti boti lakubaluma babumfimfite ubuhlungu. Igama leloramba si “ Sono.” Lumka ke! asililo ne ramba ukuzuma.

UMANYANO NGE MFUNDO.

(NATIVE EDUCATIONAL ASSOCIATION.)

*Emini* *yakusasa.*

Intlanganiso yolu Manyano ibe ise Lovedale ngolwe-Sine, ngosuku Iwe 5 ku April, yangena ngo 11 o’clock etyalikeni yase Dikeni. Ngokungabiko kuka Rev. P. J. Mzimba i-President yalo nyaka, isihlalo sitatyatwe ngu Rev. Walter Rubusana, oyi Vice President, oyivule intlanganiso ngomtandazo.

Ngokungabiko ko-Mbali u Mr. Ben. Sakuba, indawo yake ibanjwe ngu Mgcini Ndyebo u-Mr. John Knox Bokwe, kwamiswa u Mr. Attwell H. Maci ukuba ancedise kulomsebenzi.

Kufundwe incwadi yocingo evela e Qonce ixela ukuba u Rev. P. J. Mzimba uxakwe yintlanganiso yaba Fundisi ukungafikeleli kule.

Amalungu ate abako abe ngala: Amagosa, Rev. W. B. Rubusana, Vice President; J. K. Bokwe, Treasurer, Revs- Boyce Mama, no Elijah Makiwane, (ofike mva), abe Komiti. Kumalungu nje kodwa—Rev. W. W. Gqoba, Lovedale; Messrs. David Bolani, Bira; David Dwashu, Donnington ; Robert Fini, Gqumahashe; James Figiland, Solomon Govo, Burnshill; Attwell Maci, Peelton; J. S. Mafongqo, Rura; D. Mbaza, Green River; Alexander Njokweni, Horton, Fort Peddie; William K. Ntsikana, Pirie; William S. Nzeku, Ely ; Robert Nyosi, Rabula ; Peter Tyamzashe, Mnqesha; Mark Vokwana